Den mere end 100 år gamle virksomhed Alfa Laval Aalborg har netop flyttet adresse. Men det var ikke langt der skulle flyttes, for den nybyggede bygning var lige på den anden side af vejen. Virksomheden ser de nye omgivelser som en fantastisk mulighed for at udvikle sig. - I dag er vi en vidensvirksomhed, der vækster markant på både omsætning, indtjening og medarbejdere inden for vores videnskompetencer, og denne nye position vil blive udbygget fra vores nye domicil i de kommende år, siger Søren Hjorth, der er administrerende direktør. Mens den gamle administrationsbygning var præget af mindre kontorer på lange gange, er det nye domicil åbent, lyst og med mange fællesarealer. Alle medarbejdere har adgang eller udsigt til atriumgården, og alle afdelinger får dynamiske kontormiljøer med kort afstand til alle husets funktioner.

Referat:
50 meter lyder måske ikke af meget, men mere skulle der ikke til, for at Alfa Laval Aalborg fik lov til at indtage 6.000 helt nybyggede kvadratmeter.